als_Latn dik_Latn tur_Latn
Asport – Mario Balotelli është transferimi i radhës për Redsat e Liverpool. BBC raporton se gjigandët e Premier League-ës kanë pranuar t’i japin Milanit £16 milion (20 milion euro) dhe tashmë janë duke biseduar detajet e kontratës me agjentin e 24 vjecarit Mino Raiola.
Trajneri i Liverpool-it, Brendan Rodgers e ka kërkuar sulmuesin e kombëtares italiane, si përforcimin ideal duke parë gjendjen e sulmit në ndeshjen e parë të kampionatit atë përballë Southamptonit, ku me vështirësi gjetën rrugën e rrjetës. Vetë Rodgers pas fitores 2-1 tha: “Vazhdoj të mendoj se na duhet një tjetër sulmues.” BBC thotë se Balotelli u transferua nga Manchester City për £ 19 milion (23.5 milion euro) ndërkohë që në 54 ndeshje të zhvilluara në Serie A ka shënuar 30 gola.
Bisedimet thuhet se vazhdojnë të kryhen ndërkohë që vetë Balotelli thuhet të jetë përshëndetur me miqt e tij në Itali. Nëpërmjet një deklarate për shtyp në web-site-in e Milanit, u tha se “Mario Balotelli ka lënë qendrën sportive në Milanello rreth orës 13:30 pasi i ka thënë mirupafshim shokëve të tij të skuadrës.” – citon BBC.
Balotelli transferohet tek Liverpool dhe do të diskutojë kështu sërish Champions League-ën, gjë që nuk mund ta bënte me Milanin, pas një sezoni të dështuar. Kjo lëvizje konfirmon pritshmëritë e para që e shihnin lojtarin larg Milanellos përderisa klubi dështoi të kualifikohej qoftë për në Europa League. Për 24-vjecarin në fillim interesohej edhe Arsenal, por pas transferimit të Alexis Sanchez interesimi u shua.
You must be logged in to post a comment Login
als_Latn als_Latn als_Latn als_Latn eng_Latn